## *lav4e*


#  РЕПУБЛИКА БЪЛГАРИЯ

#  Изпълнителна агенция

 Българска служба за акредитация

**Система за** **определяне на резултатите при провеждането на конкурсна процедура за длъжността "старши експерт счетоводител" – 1 щ. бр.**, дирекция „Административно-правно и финансово-стопанско обслужване“ в Изпълнителна агенция „Българска служба за акредитация

1. Конкурсната процедура ще се проведе в два етапа – тест и интервю. До интервюто ще бъдат допуснати само кандидатите, които са преминали успешно първия етап от процедурата, а именно теста, съгласно посочените по-долу условия.

**2. Тест.**

Съгласно обявеният начин на провеждане на първия етап от конкурсната процедура, конкурсната комисия е подготвила три варианта на тест. Теста включва 25 затворени въпроса, всеки от които има само 1 /един/ верен отговор.

Минималният резултат, при който тестът ще се счита за успешно издържан е 20 точки /20 верни отговора/, което се равнява на оценка 4.00. За всяка следваща точка към оценката се добавя 0.20. Максималната оценка е 5.00 при 25 точки /25 верни отговора/.

Скала за оценяване:

**Точки/Оценка**

20 точки - 4.00

21 точки - 4.20

22 точки - 4.40

23 точки - 4.60

24 точки - 4.80

25 точки - 5.00

Решаването на теста продължава 60 минути от момента на обявяване на начало от председателя на конкурсната комисия. Изтичането на времето за решаване на теста се обявява от председателя на комисията.

До следващият втори етап от конкурса /интервю/ се допускат кандидатите получили минимум 20 точки /имат 20 верни отговора/– оценка 4.00.

**3. Интервю.**

Комисията формулира въпросите, които ще се задават на интервюто, които са едни и същи за всеки кандидати и имат за цел да установят в каква степен кандидатът притежава професионалните и делови качества необходими за изпълнението на длъжността.

Всеки член на комисията преценява качествата на кандидата въз основа на неговите отговори по 5-степенна скала и попълва формуляр за преценка на кандидатите от интервю за експертни длъжности, съгласно приложение № 5 към чл. 42, ал. 4 от НПКПМДСл.

Минимална оценка, при която интервюто се счита за успешно – 4.00. Максимална оценка от интервюто – 5.00.

При постигнат на интервюто резултат под минималния 4.00 кандидатът не сформира окончателен резултат и не се класира.

Комисията определи коефициентите на тежест, с които се умножават резултатите на кандидатите, от теста – коефициент 3, от интервюто – коефициент 5.

Окончателният резултат от теста и интервюто се определя, както следва:

(Резултата от теста x 3) + (Резултата от интервюто x 5) = Окончателен резултат

Подписи на членовете на конкурсната комисия:

**ПРЕДСЕДАТEЛ:**

Владо Халачев, директор дирекция ”АПФСО“ /П/

**ЧЛЕНОВЕ:**

1. Славина Анастасова – адвокат от САК /П/

2. Анна Йорданова – главен експерт по ЧР, дирекция „АПФСО“ /П/